centralslovakia.eu

Milujem ťa, ale…TOUR
2026-04-26 | Akropola Kremnica
Najúspešnejšia broadwayská muzikálová komédia súčasnosti (THE NEW YORK TIMES) prichádza do Banskej Bystrice v réžii Jána Ďurovčíka! Dĺžka predstavnia je 145 minút vrátane 15 min. prestávky.
Predstavenie je odporúčané pre osoby nad 15 rokov!

Vínšpacírka 2026
2026-04-25 14:00 - 20:00 (Europe/Bratislava) | Námestie SNP, Banská Bystrica
Populárne podujatie VÍNŠPACÍRKA a jeho 12. jubilejný ročník sa opäť uskutoční na najkrajšom námestí v Banskej Bystrici.

Coffee Tour Banská Bystrica
2026-04-11 08:30 - 11:30, 2026-03-14 08:30 - 11:30 | Banská Bystrica, Banská Bystrica, 97401, Slovenská republika
Pre lepší zážitok z kávy.

Stočím si turka, zalejem nesku, alebo si pripravím domáce espresso. Ranná káva je rituálom skoro každého z nás, a každý ju máme radi po svojom. Či už ste milovníkom kvalitnej výberovej kávy alebo sa o nej chcete dozvedieť viac, pripravili sme pre vás Coffee Tour v Banskej Bystrici.
Prejdite si s nami 2 obľúbené bystrické kaviarne a jednu lokálnu pražiareň. Naučte sa viac o pražení, postupe prípravy kvalitnej výberovej kávy, napeňovaní mlieka a vychutnajte si pravú írsku kávu od dvojnásobného majstra Slovenska v baristike!
Kedy a kde?
Každú druhú sobotu v mesiaci od 8:30 – 11:30 na bystrickom námestí. Coffee Tour v Banskej Bystrici v UŽ V PREDAJI.
Lístky zakúpiš tu: https://centralslovakia.eu/zazitky/coffee-tour-banska-bystrica/coffe

Gardeniáda Banská Bystrica – festival jarnej záhrady
2026-04-09 09:00 - 2026-04-12 18:00 | Námestie slobody / Park pod Pamätníkom SNP
Banská Bystrica sa aj tento rok premení na miesto plné farieb, vôní a záhradných inšpirácií. Gardeniáda – festival jarnej záhrady prinesie na štyri dni atmosféru jari, kvitnúcich rastlín, medu a záhradných dekorácií priamo do centra mesta.
Podujatie sa uskutoční 9. – 12. apríla 2026 na Námestí slobody a v Parku pod Pamätníkom SNP a ponúkne široký výber rastlín, kvetov, záhradného sortimentu aj nápadov pre všetkých milovníkov záhrad a prírody.
Inšpirácie pre záhradu aj dom
Festival ponúkne množstvo nápadov pre záhradkárov, milovníkov rastlín aj všetkých, ktorí chcú privítať jar novými inšpiráciami pre svoj domov či záhradu.
Informácie o podujatí
📅 Dátum: 9. – 12. apríl 2026
📍 Miesto: Námestie slobody / Park pod Pamätníkom SNP, Banská Bystrica

Veľká noc v BOUNCE PARK
2026-04-04 10:00 - 18:00 | Sládkovičova 1432/35
Oslávte Veľkonočnú sobotu aktívne a zábavne. V BOUNCE PARK 17 vás čaká deň plný pohybu, hudby, vystúpení a súťaží pre deti aj dospelých. Tešiť sa môžete na bohatý program, veľkonočné aktivity aj tombolu o hodnotné ceny.
Hudobné a tanečné vystúpenia, športové súťaže, hľadanie vajíčok, autogramiáda či mini turnaje – program, ktorý zabaví celú rodinu.
Kedy a kde?4. apríl 2026 | 10:00 – 18:00BOUNCE PARK 17
Vstup:Voľný (platí sa len vstup na atrakcie)

Veľkonočná pátračka v Malachove
2026-04-04 10:00 - 13:45 | Malachov
Veľkonočné dopoludnie plné zábavy, pohybu a dobrodružstva pre deti. Čaká vás hľadanie vajíčok, tvorivé dielne aj športové aktivity v príjemnom prostredí.
Zábavný program pre deti s pátračkou, aktivitami a prekvapeniami.
Kedy a kde?4. apríl 2026 | 10:00 – 13:45Pohoda Malachov (Športový areál Viliama Lustiga)
Vstupné:5 € / dieťa (balíček v cene)

Apríl v múzeu
2026-04-04 - 2026-04-19 | Nám. SNP
Zábava, tvorenie aj objavovanie. Stredoslovenské múzeum pripravilo pre deti pestrý aprílový program, kde si vyskúšajú tradičné remeslá, spoznajú históriu aj prírodu a zažijú množstvo nových dobrodružstiev.
Kraslice
Tradičné zdobenie veľkonočných vajíčok voskovou technikou.
Kedy a kde?4. – 5. 4. | Thurzov dom
Rytierske dobrodružstvo
Zábavné spoznávanie života rytierov s úlohami a pasovaním.
Kedy a kde?
11. 4. | Matejov dom
Po stopách neolitického človeka
Objavovanie života v dobe kamennej hravou formou.
Kedy a kde?11. – 12. 4. | Thurzov dom
Voda – domov rýb
Vzdelávací program o vode a živote rýb s pokusmi.
Kedy a kde?11. – 12. 4. | Tihányiovský kaštieľ
Malí akvaristi
Tvorivé dielne – výroba vlastného akvária.
Kedy a kde?18. – 19. 4. | Tihányiovský kaštieľ

Veľkonočné dobrodružstvo na hrade Bzovík
2026-04-03 08:00 - 17:00 | Kaffe na hrade Bzovík
Zažite Veľkú noc na hrade Bzovík hravou a dobrodružnou formou. Deti sa môžu tešiť na hľadanie vajíčok aj súťažnú cestu hradom, ktorá preverí ich šikovnosť a odvahu.
Zábavný program pre deti – hľadanie vajíčok pre najmenších a súťažná trasa pre staršie deti.
Kedy a kde?5. apríl | 16:00Kaffe na hrade Bzovík

Veľká noc na hrade Ľupča
2026-04-02 10:00 - 2026-04-06 15:30 | Pod zámkom 531
Zažite Veľkú noc v historickej atmosfére hradu Ľupča. Počas sviatočných dní sa môžete tešiť na komentované prehliadky, ktoré vás prevedú históriou hradu a jeho zaujímavosťami.
Komentované prehliadky hradu počas veľkonočných sviatkov, vhodné pre všetkých milovníkov histórie.
Kedy a kde?Zelený štvrtok – Veľkonočný pondelok10:00 – 15:30 (prehliadky každú polhodinu)Hrad Ľupča

Miro Jaroš
2026-03-29 16:00 | ministry of fun, Na Troskách 25, Banská Bystrica, 97401, Slovenská republika
Do Ministry of Fun prichádza jedinečná detská disko show Mira Jaroša, ktorá roztancuje celý klub v rytme najobľúbenejších hitov. Čaká vás veľká dávka radosti, krásnych farebných svetiel, veselých choreografií a pozitívnej atmosféry, ktorú si užijú deti aj dospelí. Naživo zaznejú najväčšie hity ako: Pizza Dance, Disko, Tuláčik, Tobogan, Balón a mnoho ďalších obľúbených pesničiek!
Podujatie je vhodné pre deti od 4 rokov.

2026-03-27 17:00 - 2026-03-28 15:00 | Hvezdáreň na Vartovke, Banská Bystrica
📅 27. – 28. marec 2026
🕒 Termíny:Piatok: 17:00 – 22:00Sobota: 10:00 – 15:00📍 Hvezdáreň na Vartovke | Banská Bystrica
V rámci Medzinárodného dňa hvezdární a planetárií sa otvárajú astronomické zariadenia po celom Slovensku. Zaujímavý program pripravila aj Hvezdáreň na Vartovke v Banskej Bystrici.
Návštevníci sa môžu tešiť na pozorovanie nočnej oblohy, planéty Jupiter, sledovanie Slnka solárnym teleskopom, prednášky a sprievodné aktivity pre deti aj dospelých.

🎯 Tip: Cestu si môžete spríjemniť interaktívnou hrou TU.

Veľkonočné Župné trhy na Starej Tržnici
2026-03-27 10:00 - 2026-03-29 18:00 | Námestie Štefana Moysesa, Banská Bystrica
📅 27. – 29. marec 2026📍 Stará Tržnica
Veľkonočné Župné trhy sa vracajú už po piaty raz a prinesú tri dni plné tradícií, remesiel a príjemnej sviatočnej atmosféry.
Tešiť sa môžete na viac ako 30 regionálnych výrobcov, tvorivé dielne pre malých aj veľkých, folklórne vystúpenie UFS Mladosť aj divadlo Divadlo z klobúka.
Príďte sa naladiť na Veľkú noc, spomaliť a užiť si príjemný čas s rodinou.

Farmárske trhy a raňajky na Starej Tržnici
2026-03-21 08:00 - 13:00 | Stará Tržnica, Banská Bystrica
📅 21. 3. 2026🕒 8:00 – 13:00📍 Stará Tržnica, Banská Bystrica
Na Starej tržnici v Banskej Bystrici sa uskutoční prvé tohtoročné podujatie Farmárske trhy a raňajky.
Návštevníkov čaká viac ako 26 regionálnych výrobcov s ponukou čerstvých farmárskych produktov, domácich potravín a remeselných výrobkov.
Súčasťou podujatia budú aj farmárske raňajky, vďaka ktorým si môžu návštevníci produkty priamo ochutnať.
Program doplní koncert speváka Matúša Kothaja a workshop „ROZKVITNI“ s Adrianou Erčeyovou z kvetinovej farmy Prírodne.
Podujatie je zamerané na podporu lokálnych producentov a príjemné komunitné stretnutie v centre mesta.
Farmárske trhy budú pokračovať počas roka – spolu sa uskutoční sedem podujatí, pričom niektoré budú tematicky zamerané (napr. veľkonočné alebo dožinkové trhy).
👉 Viac informácií TU.

Vynášanie Moreny
2026-03-20 16:00 - 18:00 | Námestie SNP, Banská Bystrica
Symbolické vynesenie zimy z chotára, vystúpenie DFS Matičiarik, zaujímavosti o zmenách v prírode a ľudových tradíciách, v podobe tradičného sprievodu s Morenou.

Tri Tvorivé Tvory
2026-03-18 19:00 | Robotnícky dom, Banská Bystrica
Tri Tvorivé Tvory – komici Juraj „Šoko“ Tabaček, Lukáš „Pucho“ Púchovský a Stanislav „Stanley“ Staško jednoducho milujú adrenalín na javisku. Na základe tém, ktoré vyberie publikum, vytvárajú priamo pred očami divákov krátku divadelnú hru.
Práve vďaka tomu ide o vysoko interaktívne predstavenie, ktoré ponúka nečakané situácie, ako pre publikum tak i pre samotných hercov. Každá divadelná hra je originál, ide teda o jej premiéru a derniéru zároveň. Divadelná improvizácia je umelecký tvar natoľko citlivý, že do hry vstupujú i nálady a pocity divákov a predstavenie sa tak stáva naozaj spoločným dielom.

Beer Tour Banská Bystrica
2026-03-18 17:00 - 20:00, 2026-03-04 17:00 - 20:00, 2026-02-18 17:00 - 20:00, 2026-02-04 17:00 - 20:00 | Námestie SNP, Banská Bystrica
Ideme na jedno? Ale po našom…
Pivo je symbolom spájania ľudí, tradícií a remesla. V Banskej Bystrici mu dávame nový rozmer – prostredníctvom Beer Tour, ktorá vás prevedie tromi ikonickými podnikmi v centre mesta. Čaká vás ochutnávka piva v netradičnej podobe, pohľad do jeho zákulisia a príbehy, ktoré robia z každého pohára jedinečný zážitok.
Zarezervujte si stredajšie večery – Beer Tour sa koná každý druhý týždeň o 17:00. Miestom stretnutia je vždy Radnica na Námestí SNP v Banskej Bystrici.

Vstupenky v predaji TU

Čo vás čaká?
3 ikonické podniky
1. zastávka – U Kemov
Prvá tanková plzeň na strednom Slovensku. Tu sa dozviete, prečo je tankové pivo špeciálne, čo robí z čapovania skutočné remeslo a ako vyzerajú rôzne „štýly čapovania“. Podnik je známy aj školou čapovania, kde sa hostia učia správne techniky a tajomstvá pivného remesla. Vy si to vyskúšate na vlastnej koži – každý účastník si načapuje vlastné pivo.
2. zastávka – Červený Rak
Tradičný podnik v srdci Bystrice, ktorý spojil reštauráciu s vlastným pivovarom KREBS. Ochutnáte 4 druhy remeselných pív, varených s dôrazom na kvalitu a charakter. Dozviete sa, ako vznikol nápad variť vlastné pivo, aký je proces jeho výroby a čo všetko ovplyvňuje jeho výslednú chuť. Aby degustácia bola kompletná, doplnia ju aj domáce špeciality – haruľky a cibuľové krúžky s dipom.
3. zastávka – BEERstrica
Mekka remeselného piva v centre Bystrice. Na 12 výčapoch sa striedajú domáce aj zahraničné pivovary, vďaka čomu má podnik vždy pripravenú pestrú ponuku. Dozviete sa, podľa čoho sa majitelia rozhodujú, čo pustia „na pípu“. Ochutnáte 5 starostlivo vybraných kúskov a zistíte, ako Beerstrica buduje svoju filozofiu – byť miestom, kde pivo nie je len nápoj, ale objavovanie nových chutí.

Pre koho je Beer Tour?
Pre všetkých, ktorí chcú zažiť Banskú Bystricu z netradičnej perspektívy – cez pivo, príbehy a zákulisie obľúbených prevádzok. Čaká vás večer plný chutí, zábavy a nových objavov, ktorý spája spoločnosť skvelých ľudí, unikátne zážitky a atmosféru mesta, akú bežne nezažijete.

Zakúpenie lístka
Vstupenku si môžete zakúpiť na našom rezervačnom portáli, alebo v Turistickom informačnom centre v Banskej Bystrici v hodnote 29 EUR. Lístky je potrebné rezervovať najmenej 24 hodín pred začiatkom zážitku.

Zakúpením vstupenky účastník potvrdzuje, že má minimálne 18 rokov.

Objavte Beer Tour na Instagrame

BEH OSLOBODENIA KRUPINA 2026
2026-03-14 | Krupina
Mesto Krupina všetkých, po trojročnej prestávke, srdečne pozýva na beh ulicami mesta !ŠTART A CIEĽ – Svätotrojičné nám. 4, Krupina. Tešíme sa na spoločné popoludnie, kde si zmeriate sily, vyhráte ceny, a v neposlednom rade, urobíte niečo pre svoje zdravie.

POVIEM VÁM, NA ČO SA MÁTE OPÝTAŤ – One man show Jana Krausa
2026-03-12 19:00 | Akropola Kremnica
Javisková talkshow Jana Krausa ponúka divákom jedinečnú možnosť spoznať tohto moderátora, herca, autora a spisovateľa v inom svetle, ako ho môžu poznať z TV obrazovky, či novín – predstaví sa totiž ako stand-up komik.

CE ZA AR 2025 v Banskej Bystrici
2026-03-12 18:00 | CNK Záhrada, Nám. SNP 16, Banská Bystrica, Slovenská republika
To najlepšie zo súčasnej slovenskej architektúry prichádza do Banskej Bystrice. Vo štvrtok 12. marca 2026 o 18:00 sa v CNK Záhrada (Nám. SNP 16/16) uskutoční premietanie celovečerného videodokumentu CE ZA AR 2025, ktorý predstavuje finalistov 24. ročníka prestížnej Ceny za architektúru.
Film divákom priblíži výber najzaujímavejších architektonických realizácií na Slovensku a ponúkne pohľad na projekty, ktoré formujú naše mestá, verejné priestory aj každodenné prostredie.
Súčasťou večera bude aj diskusia s architektmi z ateliéru PAULÍNY HOVORKA ARCHITEKTI, autormi nominovaného rodinného domu Banánka. Návštevníci sa dozvedia viac o vzniku projektu, jeho architektonickej myšlienke aj priebehu realizácie.
Ocenenie CE ZA AR už viac ako 25 rokov vyzdvihuje výnimočné architektonické diela a zároveň približuje architektúru širokej verejnosti. Videodokument prináša najvýraznejšie realizácie ročníka aj do regiónov a podporuje diskusiu o kvalite prostredia, v ktorom žijeme.
📅 Dátum: 12. marec 2026
🕕 Čas: 18:00
📍 Miesto: CNK Záhrada, Nám. SNP 16/16, Banská Bystrica
🎟 Vstup: voľný, bez registrácie
Viac informácií o projekte: https://cezaar.sk/

Bežkárska 24-hodinovka v Banskej Bystrici
2026-03-06 10:00 - 2026-03-07 10:00 | Areál Zimných športov, Plážové kúpalisko, Švermova 45
Prvý marcový víkend prinesie do srdca stredného Slovenska jedinečné športové podujatie, ktoré nemá na našom území obdobu. V dňoch 6. – 7. marca 2026 sa v Banská Bystrica uskutoční historicky prvá bežkárska 24-hodinovka – vytrvalostná akcia pre športovcov, rodiny aj rekreačných nadšencov zimných športov.

Unikátny okruh priamo v centre mesta
Podujatie sa bude konať v Areál zimných športov na plážovom kúpalisku, kde organizátori pripravili 950-metrový okruh s miernym prevýšením a nočným osvetlením. Trať je navrhnutá tak, aby ju zvládli:

výkonnostní športovci,
rekreační bežkári,
úplní začiatočníci.

Upravený povrch umožní využitie oboch základných techník – klasického štýlu aj korčuľovania, takže si na svoje prídu všetci milovníci bežeckého lyžovania.
Program pre školy, kluby aj verejnosť
Štart 24-hodinového maratónu je naplánovaný na piatok 6. marca o 10:00. Ako prví vyrazia na trať žiaci z banskobystrických základných škôl, následne študenti stredných škôl a Univerzita Mateja Bela, členovia športových klubov a široká verejnosť.
Cieľom organizátorov je vytvoriť podujatie, ktoré spojí všetky generácie – od detí až po skúsených športovcov.
Registrácia a účastnícke benefity
Aby sa predišlo preplneniu trate, je pripravený online rezervačný systém na stránke organizátora alebo priamo na bezky24.sk. Registrácia však nie je povinná – prísť môže každý, kto má chuť hýbať sa a zažiť neopakovateľnú atmosféru.
Každý účastník získa:

štartovné číslo,
športový vak,
diplom,
pohár teplého čaju,
a najmä pocit, že bol súčasťou historicky prvého ročníka.

Podujatie, ktoré chce písať históriu
Bežkárska 24-hodinovka má ambíciu stať sa novou zimnou tradíciou mesta a prilákať do regiónu športových nadšencov z celého Slovenska. Kombinácia vytrvalosti, komunitnej atmosféry a netradičného formátu robí z tejto akcie výnimočný zážitok.
Pridáte sa aj vy?
Organizátori sa tešia na každého, kto chce stráviť prvý marcový víkend aktívne – na lyžiach, s priateľmi a s dobrým pocitom, že je pri zrode novej tradície.
Registrovať sa môžete TU.

Banskobystrická latka 2026
2026-02-24 17:00 - 22:00 | Športová hala Dukla, Cesta na štadión 28, Banská Bystrica
Pozývame Vás na 32. ročník medzinárodného halového meetingu Banskobystrická latka 2026

Angličanina
2026-02-22 17:00 | Dom kultúry Hron, Kúpeľná 11, Sliač, 962 31, Slovenská republika
Víla Nezábudka (Mária Podhradská) spolu s Píšťalkou Tidlalkou (Petra Dubayová/Sára Polyaková) a ďalšími zavítajú počas jarného turné aj na Sliač. Vystúpenie prinesie vtipné príbehy so spievankovskými kamarátmi, ktorých deti veľmi dobre poznajú. Interaktívny koncert Angličanina prebehne v slovenčine, ale rytmizácia nových anglických slov a fráz či piesne budú v angličtine. Podujatie je vhodné pre deti od dvoch do desať rokov, pričom platnú vstupenku potrebuje každý divák.

Fašiangy v meste
2026-02-17 16:00 | Námestie SNP, Banská Bystrica
Čaká vás program:
16:00 – 17:00 h | FAŠIANGOVÉ MASKY
tvorivá dielňa pre deti – výroba tradičných masiek
miesto: Radnica, Námestie SNP 1
17:00 h | BURSA IDE MESTOM
fašiangový sprievod v maskách
účinkujú: FS Urpín a DFS Radosť z Banskej Bystrice
trasa: Dolná ulica → Námestie SNP
19.00 h | PIESNE MOJE, PIESNE
koncert žartovných a lascívnych piesní
miesto: Robotnícky dom, Robotnícka 3, Banská Bystrica
účinkujú spevácke skupiny: Trnki, Hojana, Hronky, Horehronci, Mladosť z Banskej Bystrice, Kmotry z Detvy, ĽH Pokošovci zo Šumiaca, Ivan Slávik z Kysáča
predpredaj vstupeniek: Kaviareň a galéria Korzo, Stredoslovenské osvetové stredisko, Dolná 35, Banská Bystrica

Kremnické fašiangy 2026
2026-02-17 | Kremnica, Kremnica, 96701, Slovenská republika
Najveselšia časť roka – fašiangy – vyvrcholí tento rok v utorok 17. februára, deň pred popolcovou stredou, ktorá nám už zvestuje pôstne obdobie.. A Kremnica pri vyvrcholení fašiangového obdobia nemôže chýbať! Pozývame vás všetkých na Kremnické fašiangy 2026 a do sprievodu, v ktorom môžete naplno uplatniť svoje kreatívne nápady. Nech vôjdeme do pôstneho obdobia tak, ako sa patrí! Fašiangový sprievod sa pohne o 17.00 spred špitálskeho kostola k Tescu a na cez sídlisko Huty smerom na námestie k reštaurácii Pod Čiernou vežou, kde už bude na vás čakať všetko, čo k správnemu hodovaniu patrí. Punč a kapustnica zdarma, šišky, pravá fašiangová atmosféra s Vladimírom Donovalom a jeho harmonikou, tanec, spev, zábava, smiech. Užite si to, lebo potom už nastúpi pochovávanie basy, s ktorou spoločne odprevadíme veselé obdobie.

František Nedvěd – Z Toronta až na Strahov
2026-02-14 19:00 - 22:00 | Robotnícky dom, Banská Bystrica
koncert Františka Nedvěďa, ktorý sa mal konať 5.4.2025 bol preložený zo zdravotných dôvodov na 14.2.2026.
Počas jedinečného koncertu vás František Nedvěd ml. prevedie vznikom a vývojom tvorby svojho strýka Jána Nedvěda a otca Františka. Zaznejú najkrajšie „Nedvědovky“ z daného obdobia aj pesničky v pôvodnom aranžmáne, ktoré nikdy nevyšli na doskách a málokto ich pozná. Začneme v roku 1972 a skončíme v roku 1996 na Strahove.

Valentínsky koncert Paľa Haberu
2026-02-13 20:00 | Hotel & Spa Resort Kaskady, Sliač
Nechajte sa strhnúť silou hudby a jedinečným hlasom speváka Paľa Haberu, ktorý vás prevedie jeho legendárnymi skladbami. Paľo Habera je jedna z najvýraznejších tvárí českej a slovenskej hudobnej scény. Narodil sa v 12. apríla 1962 v Brezne. Študoval síce ekonómiu, ale k hudbe ho to ťahalo už od mladosti. Svoju kariéru započal v kapele Avion a dodnes vystupuje s kapelou Team, ktorá sa preslávila až kým do nej v roku 1988 neprišiel práve Paľo Habera . Na sólovú dráhu sa vydal o päť rokov neskôr. Medzi jeho najznámejšie pesničky patria Boli sme raz milovaní, Je to vo hviezdach, Láska, necestuj tým vlakom či Kariéra.
